**Vedlegg**

**Rammeavtale om gjennomsnittsberegning**

**1. Formål**

Formålet med en fleksibel arbeidstidsordning er å ivareta ansattes individuelle ønsker og behovet om fritid og arbeidstid. Dette kan blant annet være et tiltak for å redusere sykefravær, turnover og er et bidrag til å beholde og rekruttere arbeidstakere.

Denne avtalen gjør at arbeidstakerne kan innarbeide ekstra arbeidstid som så kan avspaseres på et senere avtalt tidspunkt, i samråd med arbeidsgiver. Denne avtale om gjennomsnittsberegning gjør det mulig for arbeidstakeren å arbeide mer i deler av året, for så å ha mer fri i andre perioder.

Arbeidstakers rett til denne fleksibiliteten knyttet til arbeidstid er betinget av at dette kan gjennomføres uten vesentlig ulempe for virksomheten. Arbeidsgiver er under enhver omstendighet forpliktet til å forsøke å legge forholdene til rette slik at ulempene blir minst mulig.

**2. Arbeidstid**

Avtalen med arbeidstakerne gjøres for inntil 52 uker der den daglige arbeidstid ikke kan overstige 9 timer og ukentlig arbeidstid ikke kan overstige 48 timer. I løpet av beregningsperioden på maksimalt 52 uker skal den gjennomsnittlige arbeidstiden ikke overskride 40 timer.

Gjennomsnittet i perioden skal ikke overstige lovens grenser for alminnelig arbeidstid.

Dersom det blir arbeidet ut over avtalt arbeidstid, men innenfor lovens grenser for alminnelig arbeidstid, vil dette være såkalt **merarbeid**. Overtid i lovens forstand blir det først når det arbeides ut over dette.

Ettermiddag/kveld og helg: Ved oppdrag utenfor normal arbeidstid som er 8.00- 16.00 – skal ansatte ha mulighet for overtidsbetaling om oppdraget faktureres kunde. Dette avklares med daglig leder i hvert enkelt tilfelle. Ellers ved arbeid utover normal arbeidstid kan ansatte avspasere time mot time.

**3. Oversikt over timer knyttet til gjennomsnittsberegningen**

Ansatte fører oversikt over timer og det gjøres en gjennomgang av timelister ved månedsskifte.

Dette gjøres for å kunne ha en oversikt og passe på at arbeidstakere ikke overstiger avtalt gjennomsnittsberegning.

Overtid og merarbeid er kun tillatt dersom det er et særlig og tidsavgrenset behov for det. Med andre ord skal ikke overtid eller merarbeid brukes som en fast ordning.

**4. Tilleggslønn**

Ved overtidstimer utover avtale om gjennomsnittsberegning skal overtidstillegg utbetales jf. aml§10-6(12) og som beskrevet i arbeidsavtalen.

**5. Ferie**

De ansattes rett til ferie følger ferieloven. Tidsrom når ferie tas ut avklares med daglig leder og det foretrekkes at ferie tas ut i fellesferie og høytidene. Avvikling av ferie skal ikke medføre at noen skylder timer som må innarbeides eller har timer til gode.

**6. Varighet/oppsigelse**

Denne avtalen gjelder fra xx/xx 201x til xx/xx 201x. Avtalen evalueres fortløpende.

Hver av partene kan skriftlig si opp avtalen med minst 3 måneders varsel.

.................... den ......................................................................

Arbeidsgivers representant

Tillitsvalgt/ansatte representant